उन्होंने कहा कि सरकार के मंत्री संविधान के रक्षक होते हैं लेकिन भाजपा के मंत्री इसके उलट काम करते रहे हैं। हमेशा ही जनमुद्दों से ध्यान भटकाने के मकसद से ऐसा घिनौना कृत्य किया जाता है। हत्या, बलात्कार, अपहरण जैसे जघन्य अपराधियों का स्थान जेल में सलाखों की पीछे है। लेकिन वोट बैंक की राजनीतिक के कारण ऐसे लोगों को भाजपा की ओर से संरक्षण दिया जाता है। ताकि चुनावों में इसका लाभ उठाया जा सके। हम सत्ता की लालच में कभी भी देश को दंगे में नहीं झोंक सकते हैं। इससे पूर्व प्रदेश अध्यक्ष ने कांग्रेसियों को संगठन मजबूती के टिप्स दिए। कहा कि एक माह के अंदर प्रखंड कमेटी, थाना कमेटी, सेवा दल गठित करने का निर्देश दिया। इसमें 20 से 25 सदस्य शामिल करने की बात कही। इसके अलावा विधानसभा वार वरीय उपाध्यक्ष, कोषाध्यक्ष, सोशल मीडिया सेल, मीडिया सेल जोनल कॉर्डिनेटर के एप्रुवल से करने का निर्देश दिया। इसे एक सप्ताह के अंदर पूर्ण करने की बात कही। कमेटी में 50 फीसदी पद एसटी, एससी, ओबीसी, अल्पसंख्यक, महिलाओं को देना है। कार्यकर्ता सम्मेलन को विशिष्ट अतिथि के रुप में जोनल कॉर्डिनेटर केशव महतो कमलेश, राजीव गांधी पंचायती राज संगठन के प्रदेश संयोजक जयशंकर पाठक, रामगढ़ जिला प्रभारी अवधेश नारायण सिंह, रामगढ़ विधानसभा प्रभारी राकेश किरण महतो, बड़कागांव प्रभारी राजीव मेहता, मांडू प्रभारी मनोज गुप्ता उपस्थित थे। सर्वप्रथम अतिथियों का स्वागत भव्य माला पहनाकर हुआ। सम्मेलन की अध्यक्षता जिलाध्यक्ष मुन्ना पासवान और संचालन वरिष्ठ कांग्रेसी नेता शांतनू मिश्रा ने किया। धन्यवाद ज्ञापन बरकट्ठा विधानसभा प्रभारी राजकुमार यादव दिया। मौके पर प्रदेश प्रवक्ता संजय लाल पासवान, निवर्तमान जिलाध्यक्ष बलजीत सिंह बेदी, डॉ तौसीक, अवधेश सिंह, वरुण पटवारी, सत्यनारायण सिंह, सीपी संतन, शहजादा अनवर, पंकज मिश्रा, संजय साव, रंधीर गुप्ता, पंकज तिवारी, कमाल शहजादा, मुकेश यादव, चितरंजन चौधरी, जयप्रकाश सिंह, दिनेश मुंडा, मिथिलेश गुप्ता, अनिल नायक, राजू सिंदिरया, नित्यानंद कुमार आदि थे।